เมื่อวันที่14 ได้มีอะไรกับแฟนแล้วสวมถุงยางค่ะ แต่ถุงแตกตอนที่แฟนเสร็จพอดีแล้วเอาออกไม่ทัน หลังจากนั้นก็รีบล้างแล้วก็ไปซื้อยาคุมฉุกเฉินทันทีเลยค่ะ หลังจากนั้นวันที่19 ก็มีเลือดออกเป็นสีน้ำตาลๆค่ะออกมาจากช่องคลอด หรือเกี่ยวไหมคะที่ตอนทำ ทำแรงเกินไป (เป็นปจดแล้วประจำเดือนหายวันที่9ค่ะ) สงสัยว่าจะท้องไหมคะ ถ้าท้องแล้วไม่อยากท้องต้องทำยังไงดีคะ
สวัสดีค่ะ rtitaya Singjanusong Praewa,การมีเพศสัมพันธ์ในวันที่ 14 ส.ค. หากถุงยางอนามัยขาด ก็จะมีโอกาสตั้งครรภ์ได้ แต่หากได้ทานยาคุมฉุกเฉินไปในทันที ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับการที่มีเลือดสีน้ำตาลออกในวันที่ 19 ส.ค.นี้ น่าจะเป็นเลือดที่เกิดจากผลของยาคุมฉุกเฉินได้ ไม่น่าใช่ประจำเดือน เพราะไม่ใช่ช่วงวันที่ที่ประจำเดือนควรจะมา (หากประจำเดือนหมดไปในวันที่ 9 ส.ค.) ซึ่งเลือดที่ออก ไม่ได้ถือว่าอันตรายอะไรค่ะสำหรับประจำเดือนในรอบต่อไป อาจมาในช่วงเวลาเดิม หรืออาจมาช้ากว่ากำหนดก็ได้ค่ะ ส่วนเรื่องการตั้งครรภ์ หากจะให้แน่นอน ก็ควรตรวจหลังจากที่มีเพศสัมพันธ์ไปแล้ว 2 สัปดาห์ คือตรวจในวันที่ 28 ส.ค. ค่ะ